
Les 3 – Werkkaart MEMO

Aktiwiteit 1: Individuele Aktiwiteit

Lees die stellings hieronder en beantwoord die vrae wat volg.  
	Die vermoë om te verander en aan te pas in die twee verskillende ingesteldhede[image: ]
[Geneem uit www.big-change.org Besoek op: 5 Desember 2024] 



1.1. Identifiseer TWEE groei-ingesteldheidsfrases wat jou die beste beskryf. Gee vir elke frase EEN
voorbeeld van hoe jy hierdie ingesteldheid toegepas het.  	
						          
 Model antwoorde:
· Ek kan leer om enigiets te doen wat ek wil – ek geniet dit om nuwe dinge te leer, byvoorbeeld, ek leer tans om klavier te speel.
· Ek word geïnspireer deur die sukses van ander – ek geniet dit om te luister na die stories van hoe ander op skool presteer. Dit inspireer my om harder te studeer.


1.2	Verskaf TWEE redes waarom 'n vaste ingesteldheid beperkend kan wees met betrekking tot jou
             selfontwikkeling.

 Model antwoorde:
· Mense met 'n vaste ingesteldheid glo dat hulle nie hul vermoëns kan verander nie, daarom vermy hulle moeilike take om mislukking te voorkom. 
· As jy 'n vaste ingesteldheid het, kan jy mislukking sien as 'n teken dat jy nie goed genoeg is nie. Hierdie vrees vir mislukking kan jou keer om nuwe dinge te probeer of risiko's te neem.

Aktiwiteit 2: My Lewe-Speletjie (Groepaktiwiteit)

Jou onderwyser sal SES "lewenskaarte” aan jou groep uitdeel. Op elke kaart is 'n kort beskrywing van 'n situasie wat verandering in die skoolomgewing of werkplek sal vereis. 

Hoe om te speel:
1. Elke persoon in die groep sal beurte maak om 'n kaart te trek.
2. Die persoon wat die kaart trek, sal die "probleem" hardop vir die groep lees sonder om die kaart te wys.
3. Die groep sal 30 sekondes hê om 'n dinkskrum te hou en maniere voor te stel waarop die karakter by die situasie kan aanpas.
4. Sodra die groep hul idees bespreek het, sal hulle probeer om die voorgestelde oplossing of antwoord op die kaart te raai.

Leerders sal persoonlike reaksies op hierdie aktiwiteit hê.

Aktiwiteit 3: Refleksie

Ons het aan die einde van hierdie reeks lesse gekom. Dit sal gepas wees om af te sluit deur aan 'n aanhaling te dink om ander klasse te inspireer om lewenslange leerders te word. Jou onderwyser sal vir jou 'n klein stukkie papier gee en muurspasie in die klas allokeer om jou "Inspirasie-aanhaling" op te sit voordat jy die klaskamer verlaat.

Beplan jou aanhaling in die spasie hieronder voordat jy dit teen die muur sit.

	 'n Paar inspirerende aanhalings as voorbeelde:
· "Hoe meer jy lees, hoe meer dinge sal jy weet. Hoe meer jy leer, hoe meer plekke sal jy verken." - Dr. Seuss  
· "Onderwys is die kragtigste wapen wat jy kan gebruik om die wêreld te verander." — Nelson Mandela  
· "Die mooi ding van leer is dat niemand dit van jou kan wegneem nie." - BB King  
· "Jy is nooit te oud om 'n ander doelwit te stel of om 'n nuwe droom te droom nie." - CS Lewis  



Leerders sal persoonlike reaksies op hierdie aktiwiteit hê.

